**Специальность:\_** 23.02.03 Техническое обслуживание и ремонт автомобильного\_\_\_\_\_ транспорта\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Курс**:\_\_\_\_1 \_\_\_, группа(ы)\_\_\_\_\_199 - 1\_\_\_\_\_\_\_\_\_\_\_ \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Дисциплина** \_\_\_ \_Родная (татарская) литература\_\_\_\_\_\_\_\_\_\_ \_\_\_\_\_\_ \_\_\_\_\_\_\_

**ФИО преподавателя**\_ Демидова Л.А. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10.04.2020**

**Тема: Лирика жанрлары**

**Лирика** – әдәбиятның тормышны теге яки бу ситуация тудырган аерым бер халәт, уй-фикер , хис , кичерешләр аша сурәтли торган төре. Тематик яктан ул берничәгә бүленә:

**Пейзаж лирикасы** – табигать сурәте тудырылган шигырь. Аерым детальләр ярдәмендә табигатьнең бер күренеше образга әйләндерелә. Бу жанрда сәнгатъ чараларыннан арттыру, сынландыру, риторик эндәш алымына өстенлек бирелә, шуның аша әдип табигатъ сурәтен гадәти булмаган планда җиткерә. Бер хис үсә барып, төп фикер, идея шигыренеңсоңгы строфасына салына (Сибгат Хәкимнең “Чәчәкләр”, “Илдар Юзеевның “Ай моңы”, “Төннәр кебек зәңгәр сагышларым” Роберт Миңнуллинның “Шундый минем туган ягым” , “Һәркайсының үз моңы” кебек зәгәр сагышларым”, “Һәркайсының үз моңы” кебек шигырьләре һ.б.

**Гражданлык лирикасы**нда – шагыйрьнең ниндидер тарихи вакыйга, хәл, җәмгыятьтәге тәртип – мөнәсәбәтләр, хаксызлыкка кагылышлы туган хис-кичерешләр, ягъни гражданлык позициясе сурәтләнә. Лирик герой бер төркем, милләт, иҗтимагый катлау вәкиле булып, шулар исемннән сөйли. Гражданлык лирикасында иҗтимагый хәлләр әһәмиятле роль уйный, шагыйрь аларны анализлау, аңлау, мөнәсәбәтен белдерү аша укучыга да җиткерергә омтыла, шуңа да биредә иҗтимагый яңгыраш көчлерәк була . **Сәяси лирика** – символик образга ачкыч – сүз вазифасын башкаручы төшенчәләргә таяна. Ул илдә барган сәяси вакыйгалар белән бергә бәйле хис- кичерешләрне үзәккә ала һәм шуларга авторның мөнәсәбәтен күрсәтә. Символлар, читләтеп әйтү үзәккә куела. Гадәттә, гражданлык яки сәяси лириканың көчәюе, үсеш алуы ил тормышындагы борылышлар чорына туры килә. Сәяси лирика үрнәкләре Сәгыйть Рәмиев (“Таң вакыты”), Габдулла Тукай (“Китмибез”, “Өмид”), Ркаил Зәйдулла (“Литва”) һ.б. иҗатында очрый.

Күңел лирикасы- лирик геройның шәхси тормышы – язмышы белән бәйле хис –кичерешләре, хыяллары хакындасөйләүгә нигезләнә, шәхси башлангычка өстенлек бирелә, хисләрнең үзгәреп торуы корыла. Хис –кичереш табигать образлары, символлар аша белдерелә, композицион алымнардан кабатлау һәм көчәйтү яратып кулланыла (Хәсән Туфанның “Касыгызның кулы җылы?”, Сибгат Хәкимнең “Юксыну”, Зөлфәтнең “Язмышлар ярында”, Ренат Харисның “Зәңгәр моң”, Рәдиф Гаташның “Кайт кире”” шигырьләре Һ.б,)

 **Фәлсәфи лирика** – фикер әйтүгә, мөнәсәбәт белдерүгә йөз тота, хис – кичерешкә караганда фикер беренче планга чыга. Биредә кеше, яшәеш, галәм, тормыш кануннарына, яшәү мәгънәсенә мөнәсәбәтле уйланулар үзәккә куела. Мөнәсәбәт рәвешендә бирелгән фәлсәфи фикер идея, хезмәтен үти..

**Лирик шигырь анализлау планы.**

1. Язылу вакыты. Реаль-биографик һәм фактологик аңлатмалар (билгеле һәм

кирәк булса).

2. Жанры.

3. Лирик геройга бәя. Аның сурәтләнгәннәргә мөнәсәбәте, кичереше, фикере.

4. Тема, төп эчтәлек.

5. Хисләр бирелеше, аларның гәүдәләнеше, үсеш-үзгәреше.

6. Төп образлар, аларның әһәмияте, яңалыгы.

7. Сөйләм үзенчәлекләре, сурәтләү чаралары.

8. Әсәрнең төзелеше.

9. Шигырь төзелеше ягыннан бәя. Ритм һәм рифма

**Биремнәр (Задания):**

1.Нинди әсәр ул лирик әсәр , аның нигезендә нәрсә ята? (*Что такое лирическое произведение, что лежит в основе лирического произведения)*

2.Фәлсәфи һәм гражданлык лирикасына мисаллар языгыз. *(Приведите примеры философской и гражданской лирики)*

**Список литературы:**

1. Ф.М.Мусина, З.Н.Хәбибуллина Татар әдәбияты.Рус телендә урта гомуми белем бирүче оешмаллар өчен. 11 нче сыйныф өчен дәреслек – хрестоматия(татар балалары өчен). Казан “Мәгариф”нәшрияты 2006

2. Ф.Ф.Хәсәнова, Г.М.Сафиуллина Татар әдәбияты. Рус телендә урта гомуми белем бирү оешмалары өчен уку әсбабы (татар телен туган тел буларак өйрәнүче укучылар өчен) 11 нче сыйныф. Казан “Мәгариф – вакыт” нәшрияты ,2017. – 283 нче бит.

2.Хисматова Л.К.,Гизатуллина Л.М. Татар әдәбияты. Рус телендә гомуми белем бирү оешмалары өчен электрон дәреслек ( татар телен туган тел буларак өйрәнүче укучылар өчен)- Казан Татарстан китап нәшрияты 2016 ел.

3.Ф.Г.Галимуллин, Л.И.Минһаҗева Татар әдәбияты. Рус телендә гомуми белем бирү оешмалары өчен электрон дәреслек (татар телен туган тел буларак өйрәнүче укучылар өчен)- Казан Татарстан китап нәшрияты 2016 ел.

4.А.Г.Махмудов, Н.Г.Гараева Татар әдәбияты=Татарская литература:Учебник хрестоматия для студентов сред.спец.учеб.заведений –Казань: Магариф, 2010.

**Примечание**:

Ответы сдать в электронном формате **до 16.04.2020** на электронную почту tat402demidova@yandex.ru в теме письма указав номер группы и фамилию студента